Ілья Васілевіч Бранавец

Ілья Бранавец (нар. , ) — беларускі футбаліст, брамнік клуба «Слуцк».

 Клубная кар’ера 
З 2008 года пачаў выступаць за клуб «Слуцкцукар» (пазней «Слуцк») у Другой лізе і прайшоў з ім шлях да Вышэйшай лігі. Спачатку быў адным з асноўных брамнікаў, потым стаў другім і трэцім брамнікам.

З 2014 года, пасля выхаду слуцкай каманды ў Вышэйшую лігу, стаў выступаць за дубль. У верасні 2014 года да канца сезона быў аддадзены ў арэнду ў пінскую «Хвалю», дзе быў асноўным брамнікам, аднак не здолеў выратаваць каманду ад вылету ў Другую лігу.

У 2015 годзе вярнуўся ў «Слуцк» і зноў стаў гуляць за дубль. У 2016 годзе ў сувязі з траўмамі асноўных брамнікаў Артура Лясько і Канстанціна Рудзянка правёў пяць матчаў у Вышэйшай лізе, пасля чаго зноў стаў выступаць за дубль. У верасні 2018 года згуляў яшчэ
ў трох матчах у Вышэйшай лізе. У снежні 2018 года падоўжыў кантракт са «Слуцкам». У сезоне 2019, як і ў папярэдніх, быў другім брамнікам пасля Барыса Панкратава, але пры гэтым стаў часцей прыцягвацца да стартавага складу. У снежні 2019 года падпісаў новае пагадненне са слуцкім клубам. Заставаўся другім брамнікам у 2020 годзе, у канцы сезона выхадзіў у стартавым складзе. У студзені 2021 года стала вядома, што Бранавец застаецца ў слуцкай камандзе.

У пачатку сезона 2021 чаргаваўся ў аснове з Дзмітрыем Харытонавым, з лета саступіў месца ў складзе Арцёму Гамялько, з кастрычніка 2021 года вярнуўся ў стартавы склад. У студзені 2022 года падоўжыў кантракт са «Слуцкам». У сезоне 2022 быў асноўным брамнікам каманды.

У пачатку 2023 года з-за забароны Міністэрства спорту і турызму не трапіў у заяўку «Слуцка» на сезон і не ўдзельнічаў у афіцыйных матчах. У студзені 2024 года афіцыйна быў дапушчаны да прафесійнай дзейнасці спартсмена ў Беларусі камісіяй пры Генпракуратуры, пасля чаго ў лютым падпісаў новы кантракт з клубам.

 Дасягненні 
  Пераможца Першай лігі чэмпіянату Беларусі: 2013

 Статыстыка выступленняў 
СезонДывізіёнКлубКраінаМатчыГалы 2008  Д3  Слуцкцукар    16  −19 2009  Д3  Слуцкцукар    10  −10 2010  Д3  Слуцкцукар    1  −0 2011  Д2  Слуцк    5  −5 2012  Д2  Слуцк    2  −0 2013  Д2  Слуцк    2  −1 2014 (1)  дубль  Слуцк    17  −19 2014 (2)  Д2  Хваля    9  −17 2015  дубль  Слуцк    18  −62 2016  Д1  Слуцк    5  −10 2017  дубль  Слуцк    27  −58 2018  Д1  Слуцк    3  −3 2019  Д1  Слуцк    11  −18 2020  Д1  Слуцк    9  −16 2021  Д1  Слуцк    12  −12 2022  Д1  Слуцк    30  −41

 Грамадзянская пазіцыя 
Пасля жорсткага разгону акцый пратэстаў, выкліканых масавымі фальсіфікацыямі на прэзідэнцкіх выбарах 2020 года, збіцця і катаванняў затрыманых пратэстоўцаў, разам з 92 іншымі беларускімі футбалістамі выступіў з асуджэннем гвалту ў Беларусі.

 Крыніцы 

Катэгорыя:Футбольныя варатары
Катэгорыя:Футбалісты Беларусі
Катэгорыя:Ігракі ФК Слуцк
Катэгорыя:Ігракі ФК Хваля Пінск